kardosdrur/scandi-wiki huggingface dataset:
Coventry Castle

Coventry Castle var en motte and baileyfæstning i byen Coventry i Warwickshire i England. Den blev revet ned i 1100-tallet, og St Mary's Guildhall blev bygget der.

Historie

Opførelse 
Borgen blev bygget i begyndelsen af 1100-tallet af Ranulf de Gernon, 4. jarl af Chester. Den omtales under Anarkiet, hvor Robert Marmion, der støttede kong Stefan, bortviste munkene fra det tilstødende Saint Marys munkekloster og omdannede det til en fæstning, hvofra han førte krig mod jarlen. Marmion omkom under slaget.

I 1147 trak kongens loyale tropper sig tilbage til forsvar under Ranulf de Gernon, mens han prøvede at generopre borgen, efter den var blevet overdraget til kong Stefan. Det skete, fordi han under sit fangeskab i 1146 var blevet tvunget til at overdrage slottet til kongen. Efter belejringen var afsluttet ødelagde kong Stefan borgen, men den var sandsynligvis repareret og blev beskrevet som en brugbar fæstning i 1182.

Tudorperioden 

I november 1569 blev Maria Stuart tilbageholdt i Caesar's Tower, hvor St. Mary's Guildhall var bygget oven på. Rummet, hvor hun sad fanget, er omdiskuteret. Et rum, der kaldes "Mary Queen of Scots", blev antaget at have været fængslet pga. dets celle-lignende udseende, men det er mere sandsynligt, at hun blev holdt fanget i " Old Mayoress's Parlour".

I dag 
Caesar's Tower - som antages at være det eneste, der er tilbage af fæstningen - er nu en del af St Mary's Guildhall. Det blev genopført efter bombninger under anden verdenskrig. I stueplan er "the Treasury" og over det er "Mary Queen of Scots room".

Cathedral Lanes Shopping Centre blev opført som en del af slottet.

Se også 
 Warwick Castle

Kildehenvisninger

Referencer

Litteraturliste

Eksterne henvisninger 
 Fry, Plantagenet Somerset, The David & Charles Book of Castles, David & Charles, 1980. 

Slotte i Warwickshire
Castle
Tuzlaøen

Tuzlaøen er en sandet holm i form af en tange, der ligger midt i Kertjstrædet mellem Kertjhalvøen i vest og Tamanhalvøen i øst. Administrativt hører øen under byen Kertj på Krim.

Konflikten i 2003 
I oktober 2003 var der en territorial konflikt mellem Rusland og Ukraine om øen. De russiske myndigheder hævdede, at overførslen af Krim i 1954 kun havde omfattet de kontinentale dele af halvøen, selv om Tuzlaøen siden 1941 administrativt havde været en del af Krim.

Russerne påbegyndte derpå bygningen af en dæmning fra Tamanhalvøen for derved at skabe en forbindelse fra øen til russisk territorium. Dette var ikke aftalt med ukrainerne, så derfor stoppede opførelsen af dæmningen nøjagtigt på grænsen mellem de to lande. Dæmningen var da 3,8 km lang, men manglede fortsat 1,2 km for at nå Tuzlaøen. Dæmningsbyggeriet skabte spændinger mellem de to lande, men efter forhandlinger opgav russerne at færdiggøre dæmningen. Ukrainerne opførte efterfølgende for en sikkerheds skyld en toldstation på øen.

Øer i Rusland
Øer i Ukraine
Øer i Sortehavet
Omstridte områder
Hartshill Castle

Hartshill Castle var en fæstning fra 1100-tallet i landsbyen Hartshill i udkanten af Nuneaton i Warwickshire i England.

I 1086 i Domesday Book nævnes Hartshill som Ardreshill - med 13 familier.
Den blev opført som en motte and bailey-fæstning af Hugh de Hardreshull i 1125. Robert de Hartshill og Simon de Montford blev dræbt i Slaget ved Evesham i 1265, og herefter ophørte brugen af borgen. I 1330 blev den genopført af John de Hardreshull.

I tudortiden blev der bygget en herregård i bindingsværk i det ene hjørne. Inden slaget ved Bosworth overnattede Henrik 7. her. Ved udbruddet af krigen gik den i forfald.

I dag er den eneste rest en skorsten. Jordvoldene omkring borgen findes stadig. Ligeledes eksisterer dele af voldgraven endnu. Området er privat.

Referencer 
 Hartshill Castle 1 
 Hartshill Castle 2
 Hartshill Castle 3
 Fry, Plantagenet Somerset, The David & Charles Book of Castles, David & Charles, 1980.

Eksterne henvisninger 
 The Nuneaton Local History Group:Hartshill Castle Article 

Slotte i Warwickshire
Borgruiner i Storbritannien
Folkeafstemningen om kommunesammenlægning mellem Holstebro Kommune og Struer Kommune

En folkeafstemning om kommunesammenlægning mellem Holstebro Kommune og Struer Kommune blev afviklet den 3. december 2015, samme dag som folkeafstemningen om retsforbeholdet. Resultatet blev, at kommunerne ikke lægges sammen. I Struer Kommune stemte 67,9% nej og i Holstebro Kommune stemte 54,8% nej.

Struer Kommunes borgmester, Mads Jakobsen (V), henvendte sig i foråret 2015 til Holstebro Kommune med henblik på at påbegynde forhandlinger om en kommunesammenlægning.

Den 6. oktober 2015 besluttede et flertal i Struer Byråd at afholde en folkeafstemning, og at en evt. kommunesammenlægning med Holstebro skulle ske pr. 1. januar 2018, såfremt Holstebro og borgerne er enige i denne beslutning.

Holstebro Byråd vedtog et flertal på et møde i oktober at afholde en folkeafstemning i Holstebro Kommune.

Meningsmålinger

Struer Kommune

Holstebro Kommune

Fodnoter

Referencer 

Kommunesammenlægning mellem Holstebro Kommune og Struer Kommune
Kommunesammenlægning mellem Holstebro Kommune og Struer Kommune
Thomas Bayes

Thomas Bayes (født ca. 1701, død 7. april 1761) var en engelsk statistiker, filosof og presbyteriansk præst, der er kendt for at have formuleret en specifik version af den læresætning, han har lagt navn til: Bayes' teorem. Bayes udgav aldrig selv det, der skulle blive hans mest berømte bedrift. I stedet blev hans noter redigeret og udgivet posthumt af Richard Price.

Bayes' theorem

Bayes' løsning på et problem med invers sandsynlighed blev præsenteret i "An Essay towards solving a Problem in the Doctrine of Chances" (et essay til løsning af et problem i chancens doktrin), der blev læst for the Royal Society i 1763, efter Bayes' død. Richard Price stod fadder til arbejdet gennem denne præsentation, samt udgivelsen af samme i Philosophical Transactions of the Royal Society of London året efter.

I de første årtier af det 18. århundrede blev mange problemer, omhandlende sandsynligheden af bestemte begivenheder under specifikke omstændigheder, løst. Eksempelvis: Når man kender antallet af sorte og hvide kugler i en urne, hvad er da sandsynligheden for at trække en sort kugle? Eller det modsatte: Når man kender antallet af af kugler der er blevet udtrukket, hvad kan man da sige om antallet af sorte og hvide kugler i urnen? Sådanne problemer kaldes undertiden for problemer med invers sandsynlighed.

Referencer 

Statistikere fra Storbritannien
Filosoffer fra England
Præster fra England
Hesteomnibus

En hesteomnibus er en bus, der bliver trukket af heste. De var hovedsageligt udbredte i 1800-tallet og begyndelsen af 1900-tallet, indtil de blev erstattet af henholdsvis sporvogne i slutningen af 1800-tallet og af motordrevne busser i 1920'erne.

Historie 

Verdens første hesteomnibus, carrosses à cinq sols, blev sat i drift i Paris i 1662 af Blaise Pascal, men driften blev indstillet allerede efter få år.

Først i begyndelsen af det 19. århundrede blev der igen oprettet linjer betjent af hesteomnibusser i en række europæiske byer. Baggrunden var blandt andet, at de dengang nye jernbaner ofte havde stationer udenfor byerne, og at byerne selv voksede uophørligt, hvilket skabte et behov for lokal kollektiv trafik. På denne måde indførtes der for eksempel hesteomnibusser i Berlin i 1825, Paris i 1828, London i 1829 og København i 1841.

Datidens vogne og brolagte gader gjorde dog, at komforten lod en del tilbage at ønske. Så da sporvognene kom frem i 1860'erne, blev de en betydelig konkurrent med deres mere komfortable kørsel på skinner. I store byer kunne hesteomnibusserne til en vis grad klare sig, for eksempel ved at køre steder, hvor der ikke var skinner. I mellemstore byer blev hesteomnibusserne derimod erstattet af sporvogne, for eksempel i Bielefeld i 1900, Münster (Westfalen) i 1901 og Freiburg im Breisgau i 1901.

I den første fjerdedel af det 20. århundrede blev forbrændingsmotorer og gummidæk så udbredte, at benzin- og senere dieseldrevne busser blev konkurrencedygtige i forhold til hesteomnibusserne, hvor især netop hestene udgjorde en stor udgiftspost. Dertil kom så Første verdenskrig, hvor både heste og busser flere steder blev inddraget til andre formål. I London forsvandt de sidste hesteomnibusser i 1914, i København i 1917 og i Hamburg i 1918. I Berlin blev de benyttet om dagen frem til 21. juni 1920, mens de om natten fortsatte frem til 25. august 1923.

Udformning 

En hesteomnibus var en stor hestevogn med affjedring og overdækning. De første var åbne, men de fleste havde lukkede vognkasser med glasvinduer. Som regel var de indrettede med en bænk langs hver langside, hvor passagerne sad med front mod hinanden. Ind- og udstigning skete oftest gennem en dør bag i vognen, ofte via en lille platform. Mange hesteomnibusser var desuden udført som dobbeltdækkerbusser, hvor en udvendig trappe gav adgang til bænke på taget. Disse bænke var i modsætning til dem indeni vognene opsat ryg mod ryg. På den måde fik man forskellige placeringer af gangene, hvorved der kunne spares på højden.

Til daglig blev hesteomnibusserne for det meste trukket af en eller to heste. Kusken sad oftest på taget.

Litteratur 
 Marcus Grän: Die Entwicklung des Stadtverkehrs in Hamburg: Vom Pferdeomnibus zur Hochbahn. Grin, München 2008,  (s. 4 f.).
 Ulrich Werner Grimm: Simon Kremser. Ein Name wird zur fahrenden Legende. Udgivet af Centrum Judaicum, Hentrich & Hentrich, Berlin 2008,  (= Jüdische Miniaturen, Band 40).

Eksterne henvisninger

Noter 

Hestevogne
Busser

it:Carrozza#Omnibus
Martin Seeberg

Martin Seeberg (født 1966) er en dansk musiker og multiinstrumentalist, der har været med i en række forskellige musikgrupper, der fortrinsvist har spillet middelalder- og folkemusik. Dette tæller bl.a. Sorten Muld, Virelai og Valravn. Seeberg spiller en række forskellige instrumenter heriblandt violin, skalmeje og fløjte.

Karriere 
I midten af 1990'erne medvirkede han i den irsk/danske musiker Tom Donovans band, og udgav to CD'er. I 1999 opstod gruppen Virelai, hvor Seeberg stadig er aktiv.

I 2000 medvirkede han på folktronicagruppen Sorten Mulds album III, der fortsatte forgængerens succes. Det blev godt modtaget af anmelderne og blev kaldt et "lille mesterværk". I GAFFA's 25-års jubliæumsnummer var III listet som et af de fem vigtigste album fra dette år, og "Vølven" var ligeledes blandt de fem vigtigste singler fra 2000.

Fra 2005 til 2011 var han med i gruppen Valravn, hvor han medvirkede på deres udgivelser. I 2006 udgav han albummet Grum med folkemusikgruppen Instinkt.

Hans seneste gruppe, Trolska Polska, blev dannet i 2011. Gruppen spiller nyskrevet musik med elementer fra den nordiske folkemusik og inspireret af trolde og nordisk folkeminde. Gruppen har bl.a. optrådt til musikfestivalen Castlefest i Holland.

Han var også en af initiativtagerne til gruppen Asynje.

Hæder 
I 2007 blev han nomineret til prisen "Årets Danske Instrumentalist" ved Danish Music Awards Folk. I 2010 blev han nomineret "Årets Danske Folk Musiker/Vokalist" ved Danish Music Awards for sin sang "Koder På Snor" på Valravns album af samme navn fra 2009.

Trolska Polska blev nomineret til "Årets Talent" ved Danish Music Awards Folk i 2013. I 2014 blev gruppen nomineret til "Årets Udgivelse" for deres album moss og Seeberg blev nomineret til "Årets Komponist/Sangskriver" ved samme prisuddeling.

Ydermere modtog Martin Seeberg DJBFA's hæderspris i 2016.

Ved DMA Folk i 2017 blev Seeberg nomineret til prisen "Årets Komponist" for albummet, men tabte til Jonas Kongsted, og Trolska Polskas album Untold Tails blev nomineret til "Årets Album", men tabte til Interesting Times af Basco.

Ved DMA Roots i 2019 modtog Seeberg prisen "Årets Danske Rootskomponist".

Diskografi

Med Tom Donovan Band 
 1996 Stories Seldom Told
 1997 The Blue Planet

Med Sorten Muld 
 2000 III

Med Virelai 
 2001 Danser duggen af jorden
 2006 Havmandens kys
 2011 Fra bølger og bjerge
 2014 I danser vel

Med Instinkt 
 2002 HUR
 2006 Grum

Med Valravn 
 2007 Valravn
 2009 Koder på snor
 2011 Re-Cod3d

Med Trolska Polska 
 2014 Moss
 2016 Untold Tails
 2020 Eufori

Gæsteoptræden 
 2007 Lad Skyggerne Danse med Stine Michel

Referencer

Eksterne henvisninger 

 
 Voxpop // Martin Seeberg: Niche blandt elver og orker  - kort interview med Martin Seeberg

Musikere fra Danmark
Folkemusikere fra Danmark
Violinister fra Danmark
Fløjtenister fra Danmark
Cellister fra Danmark
Valravn
Virelai
Bob Corker

Robert Phillips "Bob" Corker, Jr. (født 24. august 1952 i Orangeburg) er en amerikansk republikansk politiker. Han var medlem af USA's senat valgt i Tennessee fra 2007 indtil 2019.

Eksterne henvisninger 

Borgmestre fra USA
Medlemmer af Senatet i USA
Personer fra Tennessee
Warnau (Holsten)

Warnau er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 

Warnau er beliggende ved Bundesstraße 404 mellem Kiel og Bad Segeberg. Byen ligger ca. 9 km øat for Bordesholm, omkring 17 km syd for Kiel. I kommunen ligger Hochfelder See som er en del af Naturschutzgebiet Lütjensee - Hochfelder See südöstlich Gut Bothkamp.

Fra 1911 til 1961 havde Warnau jernbanestation på Kleinbahn Kiel–Segeberg.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Zipfs lov

Zipfs lov er en empirisk lov, der er formuleret ved brug af matematisk statistik. Loven henviser til det faktum, at mange datatyper, som man studerer inden for fysik og samfundsvidenskab, kan tilnærmes ved en Zipfiansk fordeling, en af en familie af diskrete sandsynlighedsfordelinger, der følger potenslove.
Loven er opkaldt efter George Kingsley Zipf (1902–1950), en amerikansk lingvist, der populariserede og forsøgte at forklare loven, men ikke gjorde krav på at have fundet lovmæssigheden.

Sandsynlighedsregning
Statistik
George Kingsley Zipf

George Kingsley Zipf (7. januar 1901 - 25. september 1950) var en amerikansk lingvist og filolog, der studerede statistiske forekomster i forskellige sprog.

Zipf blev uddannet på Harvard University, hvor han tog bachelor-, master- og doktorgrad; undervejs studerede han også på universiteterne i Bonn og Berlin. Han var leder af tysk-fakultetet på Harvard, men studerede desuden kinesisk og demografi. Meget af hans forskning kan forklare egenskaber ved Internettet, fordeling af indkomster i et land samt mange andre samlinger af data.

Han har givet navn til Zipfs lov, hvormed han i første omgang påviste, at mens kun få ord bruges ofte i et sprog, så anvendes mange eller de fleste kun sjældent. Senere generaliserede han loven til andre discipliner, og specielt påviste han nytten af den til sige noget om indkomstfordelingen inden for en befolkningsgruppe.

Lingvister fra USA
Statistikere fra USA
Pilgrim smykker

Pilgrim er en dansk design smykkevirksomhed, der er blevet grundlagt af Annemette Markvad og Thomas Adamsen i 1983.
Virksomheden har årligt 6 kollektioner og producerer håndlavede smykker, ure og solbriller til mere end 50 lande verden over.
fra 2007-2010 var der efter skat således et samlet tab på ikke mindre end 125 mio, derfor blev Pilgrim rekonstrueret i 2015 i samarbejdet med Claus Hommelhoff

I 19/20 regnskabet ender Pilgrim med en samlet omsætning på 190 mio. kr. for hele koncernen og regnskabet ender på 9.9 mio i overskud.

Historie 
1980 - Annemette og Thomas begynder at sælge smykker på strøget i Århus og til rockfestivaller i Danmark
1983 - Pilgrim bliver grundlagt
1984 - Pilgrim er med på den første messe.
1994 - Pilgrim sælges primært i tøj- og brugskunstbutikker
2004 - Pilgrim åbner et kvalitets- og sourcingkontor i Asien
2007 - Pilgrim A/S etablerer Pilgrim Foundation
2010 - Retail butikskæde opbygges og tilbagekøbes fra franchisetagere, hvilket betyder at Pilgrim åbner 30. egne butikker i Danmark
2015 - Firmaet blev rekonstrueret og der blev fundet en ny investor, Claus Hommelhoff, som overtog 49% af Pilgrim
2022 - Pilgrim lancerer deres første recycled collection
2022 – Pilgrim fusionerer Pilgrim Export ApS og Pilgrim Retail Danmark A/S til ét Pilgrim nemlig Pilgrim A/S
2022 - Pilgrim åbner deres første retail shop in shop i Sverige 
2023 - Pilgrim kan fejre deres 40-års jubilæum

CSR 
Pilgrim har samarbejdet med blandt andet Læger uden Grænser, Project Playground og Momentum Trust. 

Derudover etablerede de i 2007 fonden Pilgrim Foundation, der støtter mennesker i udviklingslande, primært i Afrika, med nødhjælp til selvhjælp.

Noter 

Smykkevirksomheder i Danmark
Julemandshæren

Julemandshæren er betegnelsen for et optog og aktioner af 100 personer udklædt som julemænd i 1974. Optoget blev etableret af teatergruppen Solvognen og varede ca. otte dage. 

Julemandshæren blev i 2006 optaget i Kulturministeriets Kulturkanon, og året efter aktionen udsendtes dokumentarfilmen Dejlig er den himmel blå.

Aktioner 
 Lørdag den 21. december var julemandshæren ved arbejdsretten hvor der var forsøg på at rive bygningen ned med hakker, trykluftsbor og andet værktøj. Politiet afsluttede aktionen kort efter. 
 Søndag den 22. december tog ca. 48 mænd fra julemandshæren ind i Magasin i København og delte ud af hvad der blev opfattet som butikkens varer, mest bøger, til de besøgende i butikken. Politiet alsluttede aktionen. Alt var imidlertid blevet købt og betalt dagen inden. Det var blevet pakket ind af butikkens personale. Intet blev stjålet eller taget. Alt tilhørte Solvognen. 
 Mandag den 23. december tog en gruppe fra julemandshæren hen i en af Københavns banker og bad om et rente- og afdrigsfrit lån på 50 millioner kroner. Politiet blev tilkaldt og afsluttede aktionen.

Referencer 

Aktivisme i Danmark
Begivenheder i 1974
Kulturkanonen
Etableret i 1974
Nissehue

En nissehue er en beklædningsgenstand til hovedet. Nissehuen stammer fra den frygiske hue. Den er en rød hue med et hvidt bånd forneden og med hvid kvast, men kan have andre farver som blå eller grøn. Den danske julenisses hue er helt rød. Moderne nissehuers kvaste lyser i forskellige farver. Julenissen Pyrus fra julekalenderen Alletiders Jul (1994) går med en nissehuekasket. Det er en rød hue uden bånd og top med rød skygge. Kandis' nissehue fra samme julekalender er lyserød.

Referencer 

Julepynt
Huer
Julegris

Julegrisen var i 17- og 1800-tallet en gris, der blev fedet op og slagtet ved juletid, for at lave blandt andet skinke, medister, blodpølse og flæsk til julens middage. I dag anvendes betegnelsen mest som et kælenavn eller som betegnelse for en marcipangris.

Referencer 

Julemad
Tamsvin
Traditioner
British Airways i360

British Airways i360 er et 162 meter højt observationstårn ved The West Pier i den sydengelske kystby Brighton i East Sussex. Det blev indviet 4. august 2016, og er verdens højeste bevægelige observationstårn.

Tårnet 

Byggeriet af i360 blev påbegyndt i maj 2014, og blev efter planen åbnet i august 2016. En 17 meter bred glaskuppel kan hejse 200 personer op i 138 meters højde, hvor det er muligt at kigge 360 grader i alle retninger. Varigheden på turene er 20 minutter om dagen og 30 minutter om aftenen. Kuplen indeholder en bar. 

I tilknytning til tårnet er en restaurant med plads til 400 gæster, souvenirbutik, café og udstillingsområde.

Sponsor 
I december 2015 meddelte det britiske flyselskab British Airways at det havde tegnet et femårigt navnesponsorat af tårnet. Det skete blandt andet med henvisning til at selskabets 67 ruter fra London Gatwick Airport alle kommer forbi tårnet til eller fra lufthavnen. Desuden beskæftigede de omkring 2.500 ansatte i Sussexområdet.

Referencer

Eksterne henvisninger 

British Airways i360s officielle hjemmeside 
   

Tårne i Storbritannien
Brighton
Etableret i 2016
Seværdigheder i England
Vaniljekranse

En vaniljekrans er en traditionel dansk småkage, der stammer fra omkring 1840'erne.

Vaniljekranse består af hvedemel, smør, sukker, vanilje, æg og evt. hakkede mandler. Vaniljekranse bages oftest til jul og har en karakteristisk cirkulær form med et stjerneformet tværsnit.

Referencer 

Småkager
Julebag
Observationstårn

Et observationstårn eller udsigtstårn er et bygningsværk (tårn) som bruges til at se ud på lang afstand, og for at skabe et 360 graders synsfelt. De er som regel mindst 20 meter høje og lavet af sten, jern og træ. Mange moderne tårne bruges også som tv-tårne, restaurant eller kirker. Deres antal er steget støt, især efter opfindelsen af elevatoren.

Observationstårne der anvendes som vagtposter eller observationsposter over en længere periode til at bevogte et område, kaldes normalt vagttårne i stedet.

Kendte observationstårne 
  Pyramidenkogel
  CN Tower
  Rundetårn
  Eiffeltårnet
  Berliner Funkturm
  British Airways i360

Eksterne henvisninger 

Tårntyper
Jay Reatard

Jimmy Lee Lindsey Jr. (1. maj 1980 – 13. januar 2010) er bedre kendt under navnet Jay Reatard, var en amerikansk musiker fra Memphis i staten Tennessee i USA. Jay Reatard var bedst kendt for sit soloprojekt af samme navn, samt The Reatards og Lost Sounds.

Noter 

Musikere fra USA
Stormen Helga

Stormen Helga var en storm med vindstød af orkanstyrke, som ramte Nordjylland fredag d. 4. december 2015. Stormen gik i land ved Thyborøn og flyttede sig nordøstover til Skagen. Den toppede i løbet af formiddagen og var særlig kraftig ved Hirtshals og Skagen. Stormen kom få dage efter at Stormen Gorm havde lukket de fleste større broer i landet.

Det højeste vindstød blev målt til 34,5 m/s. Man aflyste tog mellem Aalborg og Frederikshavn mellem 06-13 og indsatte i stedet togbusser. Rederierne Color Line og Stena Line aflyste færger fra både Hirtshals og Frederikshavn.

Referencer 

 

Helga
Danmarks vejr
Begivenheder i 2015
Alexandra Lacrabère

Alexandra Lacrabère (født 27. april 1987 i Pau, Frankrig) er fransk håndboldspiller som spiller højre back for rumænske CS Rapid București og for Frankrigs kvindehåndboldlandshold.

Karriere 
Hun deltog under Sommer-OL 2008 i Beijing, hvor , endte på en femteplads,  og ved VM i Kvindehåndbold 2011 i Brasilien, hvor Frankrig blev nummer to. Hun er åbent lesbisk. I 2016 skiftede hun til den makedonske klub ŽRK Vardar. Hun vendte hjem til fransk håndbold i 2018 til Fleury Loiret HB, efter at ŽRK Vardar valgte at satse mere på herreafdelingen i klubben.

Hun var med til at vinde OL-guld i håndbold for , ved Sommer-OL 2020 i Tokyo, efter finalesejr over , med cifrene 30-25.

Referencer

Eksterne henvisninger 
 
 

Håndboldspillere fra Frankrig
Olympiske håndboldspillere fra Frankrig
Olympiske medaljevindere i håndbold
Olympiske sølvmedaljevindere fra Frankrig
Medaljevindere ved sommer-OL 2016
Håndboldspillere ved sommer-OL 2016
Håndboldspillere ved sommer-OL 2020
Deltagere for Frankrig ved sommer-OL 2016
Deltagere for Frankrig ved sommer-OL 2020
Gnonsiane Niombla

Gnonsiane Niombla (født den 9. juli 1990 i Villeurbanne, Frankrig) er en fransk håndboldspiller som spiller venstre back for Paris 92. HUn har tidligere repræsenteret Frankrigs kvindehåndboldlandlandshold.

Kilder

Eksterne henvisninger 

Håndboldspillere fra Frankrig
Håndboldspillere fra CSM București (kvindehåndbold)
Olympiske håndboldspillere fra Frankrig
Olympiske medaljevindere i håndbold
Olympiske sølvmedaljevindere fra Frankrig
Medaljevindere ved sommer-OL 2016
Håndboldspillere ved sommer-OL 2016
Deltagere for Frankrig ved sommer-OL 2016
Amt Probstei

Amt Probstei er et amt i det nordlige Tyskland, beliggende i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten. Administrationen i amtet er beliggende i kommunen Schönberg (Holsten). En del af administrationen findes i kommunen Laboe.

Amtet ligger i landskabet Probstei nordøst for den ydre del af Kieler Förde. Det udgør den vestlige del af halvøen Wagrien med kyst ud til Østersøen. Probstei er præget af landbrug og turisme.

Kommuner i amtet 

(indbyggertal 2008)

Eksterne kilder/henvisninger 

 * Amt Probstei
 Urlaubsregion Probstei

Probstei